ปวดเหมือนนมคัดแต่เป็นข้างเดียวตอนจับเหมือนมีก้อนๆๆข้างเดียวคร้าแต่อีก1อาทิตย์จะเป็นประจำเดือนจะเป็นไรมั้ยคร้า
สวัสดีค่ะ ในช่วงก่อนการมีประจำเดือนหรือขณะมีประจำเดือน ฮอร์โมนในร่างกายจะส่งผลให้เต้านมมีการขยายขนาดขึ้นเล็กน้อย และอาจทำให้มีอาการเจ็บ คัดตึงเต้านมและคลำดูแข็งกว่าปกติได้ หรืออาจทำให้รู้สึกคล้ายเป็นก้อนได้ ทั้งนี้ ส่วนใหญ่มักเกิดอาการที่เต้านมทั้ง 2 ข้าง แต่ก็อาจเกิดข้างเดียวก็ได้ดังนั้น ควรรอให้ประจำเดือนมา และหมดไปก่อน แล้วจึงสังเกตอาการและคลำเต้านมอย่างถูกวิธีอีกครั้ง โดยการใช้นิ้วชี้ นิ้วกลางและนิ้วนาง คลำวนไปรอบๆ เต้านม หากยังคงพบก้อนที่เต้านม อาจเกิดจาก1. ถุงน้ำหรือซีสต์ อาจเป็นซีสต์ก้อนเดียวหรือกลุ่มของซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย หากซีสต์มีการอักเสบ ก็จะทำให้เจ็บได้2. ก้อนเนื้องอกธรรมดา มีหลายชนิด ที่พบได้บ่อย คือ ก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บส่วน มะเร็งเต้านมนั้น พบได้น้อยมากในคนอายุน้อย ก้อนมะเร็งจะแข็ง ไม่สามารถขยับไปมาได้ มักไม่ทำให้เกิดอาการปวดในช่วงแรก และก้อนจะโตเร็วดังนั้น หากประจำดเดือนมาและหมดไปแล้ว หากยังคงคลำได้เป็นก้อนชัดเจน หรือไม่แน่ใจ แนะนำควรไปพบแพทย์เพื่อทำการตรวจเต้านมค่ะ